NOVE BILINE. 195 
morske raste flora, koja se može podpuno južnom nazvati i u kojoj 
ima karakterističkih za hrvatsko Primorje bilinah. Koji nežali truda 
ni muke težka hodanja po tvrdom kamenu i vratolomnih strminah, 
njemu će biti sigurno djelo naplaćeno. Nu šetajući se po dolinah i 
nižih bregovih, neće se botanik nikad spoznati sa florom onih 
priedielah, jer u obće neima ništa osobita na nižih krajevih, a kad 
bi se i moglo sto naći, to je pogibelji izvrgnuto, da bude od blaga 
popaseno — kao što i biva svako ljeto. Polje je u ovih stranah 
još veliko i neizcrpeno, jer ima dosti bregovah znamenite višine, 
koje još nitko pohodio nije. 
Nješto mi je još pobliže o Bitoraju napomenuti. Bitoraj ima vi- 
šinu od 4000 stopah i skroz do vrha svoga zarašten je šumom jelo- 
vom; blizu vrha počimlju se dizati gole stiene, a okolo njih se raz- 
prostire plitka kotlina, zelena i svježa knanajljepša livada ; goleme 
klisure okružuju ovu gorsku livadu, na kojoj ima podosta bilinah, 
osobito bujnih na podnožju kršnih stienah; tako su od izvanredne 
bujnosti: Carduus Personata Jacq. i Buphtalmum cordifolium W. 
K. Na pećinah pako ima liepih Hieraciah: glabratum i incisum 
Hppe., Silene pusilla W. K. i Erigeron alpinus L., Gentiana utri- 
culosa pako na livadi medju travom. 
Od ove gorske livade, koja se zove ,Bosutova plana“ dalje prema 
vrhu, počimlje se opet dizati stienje poput skalinah po dugovječnih 
zračnih olučinah izpranih i kao snieg bielih, medju ovimi oštrimi 
hridinami proviruje kvrgasto, povinuto, nizko ali debelo —- dakle 
staro — bukovo i hrastovo drveće, koje od ošira zraka i bure 
silovite često i sried ljeta ondje harajuće nemože uspievati. 
Kad se čovjek popne na vrh tih stienah, onda nadodje na rub 
jedne do dva tri hvata duboke kotline, u kojoj leži debela taložina 
crne zemlje, koja je tečajem vjekovah iz pustih i golih sada pećinah 
unutar nanešena; u ovoj kotlini nalazi se ciela botanička bašča 
samih liepih i riedkih bilinah, — tu je dakle mjesto, gdje bude 
ljubitelj flore dovoljno naplaćen za svoj trud, koji je pretrpio, dok 
se je popeo na toli težko pristupnu visinu Bitorajsku. 
Vriedno je napomenuti osim jur navedenih: Juniperus sabina L., 
Laserpitium marginatum WW. K., Eryngium alpinum L., Daphne 
alpina L., Silene graminea_Vis., Athamanta Haynaldi Ueehtritz 
et Borbas, Aquilegia viscosa W. K., Atragene alpina L Hieracium 
villosum L., Achillea Clavennae L. itd. itd. 
Nu budući da ima više ovakovih kotlinah i stienah, koje se po 
širokom vrlo raztrganom vrhu na daleko razprostiru, to bi bez 
* 
